Agda
Agda je poznata i pod nazivom "slatka voda". Često se koristi kao dodatak tradicionalnim kolačima. Daje im slatkost, sočnost i svježinu te ih čuva u svježem i jestivom stanju mnogo duže nego što su suhi kolači. Spravlja se tako što se na određenu količinu šećera dodaje voda, te se kuha na maloj temperaturi uz neprestano mješanje dok se ne dobije gusta tečnost. Količina šećera, vode i dužina kuhanja zavise od toga kako gustu agdu želite napraviti jer je za mnoge kolače potrebna drugačija gustoća. Međutim, najčešće je omjer takav što u posudu za kuhanje dodate šećer, a potom vodu tek toliko da nivo vode bude viši od nivoa šećera za 1-2 cm.